
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 172 


26 Ιουλίου 2002 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

183. Μεταφορά μίας (1) θέσης ιδιαίτερου γραμματέως 

από την Πρεσβεία Άκκρας στην Πρεσβεία Λουξεμ¬ 
βούργου. 1 

184. Σύσταση, οργάνωση και λειτουργία νομικού προ¬ 

σώπου ιδιωτικού δικαίου με την επωνυμία «Οργανι¬ 
σμός Διοίκησης και Διαχείρισης Πάρκου Περιβαλ¬ 
λοντικής Ευαισθητοποίησης Αντώνη Τρίτση» στη 
θέση Πύργος Βασιλίσσης. 2 

185. Συμπλήρωση του Β.Δ. 631/72 (Α 180) «Περίοργα- 

νώσεως και λειτουργίας της Δημόσιας Σχολής 
Εμπορικού Ναυτικού Σωστικών και Πυροσβεστικών 
Μέσων» όπως αυτό τροποποιήθηκε και συμπληρώ¬ 
θηκε με τα Π.Δ. 425/88 (Α 196), 365/92 (Α 184) και 
377/94 (Α 212). 3 

ΑΠΟΦΑΣΕΙΣ 

Ανάκληση της άδειας λειτουργίας του Γραφείου Αντι¬ 
προσωπείας στην Ελλάδα της τράπεζας ύΡ Μοι-ραπ 
0035Θ ΒαηΚ, με έδρα τη Νέα Υόρκη, που είχε πα¬ 
ρασχεθεί με την απόφαση ΕΝΘΠ 605/4/15.4.1997. 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 183 
Μεταφορά μίας (1) θέσης ιδιαιτέρου γραμματέως από 
την Πρεσβεία Άκκρας στην Πρεσβεία Λουξεμβούρ¬ 
γου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 4 του άρθρου 32 του Ν. 2594/98 «Κύ¬ 
ρωση ως Κώδικα του σχεδίου νόμου «Οργανισμός του 
Υπουργείου Εξωτερικών «Α' 62). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα (Α' 137), όπως προ¬ 
στέθηκε με το άρθρο 27 του Ν. 2081/92 (Α' 154) και τρο¬ 
ποποιήθηκε με το άρθρο 1 παρ. 2, εδ. α'του Ν. 2469/97 (Α' 
38) και το γεγονός ότι από τις διατάξεις του παρόντος δια¬ 


τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

3. Την υπ’ αριθ. Δ 235/02 γνωμοδότηση του Συμβουλίου 
της Επικράτειας. 

Μετά από πρόταση του Υπουργού Εξωτερικών, αποφα¬ 
σίζουμε: 

Άρθρο μόνο 

Μεταφέρεται μία (1) οργανική θέση ιδιαίτερου γραμμα¬ 
τέως από την Πρεσβεία Άκκρας στην Πρεσβεία Λουξεμ¬ 
βούργου. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 9 Ιουλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 184 
Σύσταση, οργάνωση και λειτουργία νομικού προσώπου 
ιδιωτικού δικαίου με την επωνυμία «Οργανισμός Διοί¬ 
κησης και Διαχείρισης Πάρκου Περιβαλλοντικής Ευαι- 
σθητοποίησης Αντώνη Τρίτση» στη θέση Πύργος Βα¬ 
σιλίσσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. -Τις διατάξεις του άρθρου 15 (παρ. 9) του Ν. 2742/99 
"Χωροταξικός σχεδιασμός και αειφόρος ανάπτυξη και άλ¬ 
λες διατάξεις" (Α' 207). 

2. - Τις διατάξεις του άρθ. 29Α του Ν. 1558/1985 "Κυ¬ 
βέρνηση και Κυβερνητικά Όργανα" (Α' 137), όπως αυτό 
προστέθηκε μετο άρθ. 27του Ν. 2081/1992 (Α' 154) καιαντι- 
καταστάθηκε μετηνπαρ. 2ατου άρθρου 1 του Ν. 2469/1997 
(Α'38). 

3. - Τις διατάξεις του άρθρου 22 παρ. 3 του Ν. 2362/1995 
"Περί Δημοσίου Λογιστικού, ελέγχου των δαπανών του 
Κράτους και άλλες διατάξεις" (Α'247). 

4. -Την 1100383/1330/Α 006/31-10-2001 απόφαση του 
Πρωθυπουργού και του Υπουργού Οικονομικών "Καθορι¬ 
σμός αρμοδιοτήτων των Υφυπ. Οικονομικών" (Β' 1485). 

5. - Το γεγονός ότι από τις προτεινόμενες διατάξεις προ- 
καλείται ετήσια δαπάνη ύψους 977.256 Ευρώ επίτου προ¬ 
ϋπολογισμού του συνιστώμενου, με το παρόν Π. Δ/γμα, 
Ν.Π.Δ.Δ. 

Η ανωτέρω δαπάνη κατά το τρέχον και κατά τα επόμενα 
οικονομικά έτη θα αντιμετωπίζεται, σύμφωνα με τις δια¬ 
τάξεις του άρθρου 6 του παρόντος, κατά ένα μέρος από 
την επιχορήγηση από τον Κρατικό Προϋπολογισμό 
(Π.Δ.Ε) και από το ΕΤΕΡΠΣ, κατά δε το υπόλοιπο αυτής, 
από ίδια έσοδα του εν λόγω Ν.Π.Δ.Δ. 

6. -Την 298/2002 γνωμοδότηση του Συμβουλίου της Επι¬ 
κράτειας, με πρόταση της Υπουργού Περιβάλλοντος, 
Χωροταξίας και Δημοσίων Έργων, και του Υφυπουργού 
Οικονομικών, αποφασίζουμε: 

Άρθρο 1 

Σύσταση-Επωνυμία 

Συνιστάται νομικό πρόσωπο ιδιωτικού δικαίου με την 
επωνυμία "Οργανισμός Διοίκησης και Διαχείρισης Πάρ¬ 
κου Περιβαλλοντικής Ευαισθητοποίησης Αντώνη Τρίτση 
στη θέση Πύργος Βασιλίσσης, το οποίο στη συνέχεια θα 
αποκαλείται "Οργανισμός". 

Άρθρο 2 

Έδρα-Εποπτεία-Χαρακτήρας 

1.0 Οργανισμός εδρεύει στο δήμο Ιλίου, στη θέση Πύρ¬ 
γος Βασιλίσσης έχει πλήρη διοικητική και οικονομική 
αυτοτέλεια και εποπτεύεται από τον Υπουργό Περιβάλ¬ 
λοντος, Χωροταξίας και Δημοσίων Έργων. 

2.0 Οργανισμός έχει κοινωφελή χαρακτήρα και είναι μή 
κερδοσκοπικός,τυχόν δε κέρδη από τις δραστηριότητες 
του διατίθενται για την επίτευξη των σκοπώντου. 

Άρθρο 3 
Σκοπός 

1. - Σκοπός του Οργανισμού είναι η περιβαλλοντική ευ- 
αισθητοποίηση, ενημέρωση και εκπαίδευση των πολιτών 
με κάθε πρόσφορο και σύγχρονο μέσο, με την ανάπτυξη 
δραστηριοτήτων εντός του Πάρκου Περιβαλλοντικής Ευ- 
αισθητοποίησης Αντώνη Τρίτση αλλά και εκτός αυτού 
εφόσον κρίνεται σκόπιμο και πρόσφορο. 

2. - Για την επίτευξη του σκοπού αυτού ο Οργανισμός 
αναλαμβάνει τις εξής δραστηριότητες: 

α) Συντήρηση, λειτουργία, ανανέωση και περαιτέρω 
ανάπτυξη του Πάρκου σύμφωνα με τις αρχές της βιώσι- 
μης-αειφόρου ανάπτυξης. 

β) Πληροφόρηση, εκπαίδευση, επιμόρφωση, κατάρτι¬ 
ση των πολιτών σε θέματα προστασίας και διαχείρισης 
περιβάλλοντος. 

γ) Ανάπτυξη και εφαρμογή τεχνικών και τεχνολογιών φι¬ 
λικών προς το περιβάλλον (όπως προστασία δασών και 
εδαφών, ανακύκλωση υλικών, καθαρισμό λυμάτων, δημι¬ 
ουργία ενεργειακού πάρκου ανανεώσιμων πηγών κ.λπ.). 

δ) Προώθηση πρότυπων - πιλοτικών ερευνητικών 
προγραμμάτων για θέματα περιβάλλοντος και οικολογι¬ 
κών καλλιεργειών με παράλληλη παραγωγή οικολογικών 
προϊόντων στο Πάρκο. 

ε) Διοργάνωση μόνιμων και περιοδικών εκθέσεων για 
την κατανόηση του φυσικού κόσμου και των προβλημά¬ 
των του περιβάλλοντος. 

στ) Ανάπτυξη βοτανικού κήπου και φυτωρίου αττικής 
χλωρίδας. 

ζ) Διοργάνωση πολιτιστικών εκδηλώσεων, παραστάσε¬ 
ων, θεαμάτων, συναυλιών και άλλων δραστηριοτήτων 
αναψυχής. 


η) Δημιουργία κατάλληλων χώρων παιχνιδιού και περι¬ 
πέτειας με θέμα το περιβάλλον αλλά και χώρων άθλησης 
και κολύμβησης. 

θ) Ανάπτυξη εμπορικών δραστηριοτήτων συναφών με τη 
λειτουργία του Πάρκου όπως εκμετάλλευση εστιατορίων, 
αναψυκτηρίων, υπαίθριων αγορών είτε με προϊόντα του 
φυτωρίου είτε με προϊόντα οικολογικών καλλιεργειών που 
παράγονται στο Πάρκο αλλά και εξωτερικών καλλιεργειών 
βεβαιωμένης ποιότητας και γενικά δραστηριοτήτων που 
αφορούν στην εκμετάλλευση των εγκαταστάσεωντου Πάρ¬ 
κου και συνάδουν με το σκοπό του. 

ι) Κάθε άλλη δραστηριότητα που κρίνεται πρόσφορη 
από το Δ.Σ για την προώθηση του σκοπού του Οργανι¬ 
σμού και είναι σύμφωνη με τις εξειδικεύσεις του Κανονι¬ 
σμού Λειτουργίας. 

3.- Για την εκπλήρωση των σκοπών και την άσκηση των 
αρμοδιοτήτων του, ο Οργανισμός συνεργάζεται με τις 
αρμόδιες υπηρεσίες της Ευρωπαϊκής Ένωσης και των 
διεθνών οργανισμών,τις αρμόδιες κρατικές υπηρεσίες,τα 
νομικά πρόσωπα δημοσίου δικαίου, τις δημόσιες επιχει¬ 
ρήσεις και κάθε άλλο αρμόδιο οργανισμό του ευρύτερου 
δημοσίου τομέα. Ο Οργανισμός συνεργάζεται επίσης με 
ημεδαπά και αλλοδαπά εκπαιδευτικά ιδρύματα,ερευνητι¬ 
κά κέντρα, ινστιτούτα ή οργανισμούς του ιδίου ή συγγε¬ 
νούς επιστημονικού ενδιαφέροντος, μη κυβερνητικές ορ¬ 
γανώσεις, καθώς και με νομικά ή φυσικά πρόσωπα του 
ιδιωτικού τομέα (μελετητές εμπειρογνώμονες, ερευνη¬ 
τές κλπ), που δραστηριοποιούνται στα πεδία αρμοδιότη- 
τάς του. 

Ά ρ θ ρ ο 4 

Διοίκηση του Οργανισμού 

1. - Ο Οργανισμός διοικείται απο εννεαμελές Διοικητικό 
Συμβούλιο (Δ.Σ) που συγκροτείται από: 

α) Ένα μέλος που ορίζεται με τον αναπληρωτή του από 
τον Υπουργό Περιβάλλοντος, Χωροταξίας και Δημοσίων 
Έργων. 

β) Ένα μέλος που υποδεικνύεται με τον αναπληρωτή 
του από τον Οργανισμό Αθήνας. 

γ) ένα μέλος που υποδεικνύεται με τον αναπληρωτή του 
απο την Νομαρχιακή αυτοδιοίκηση Αθηνών-Πειραιώς 
(Νομαρχία Αθήνας). 

δ) Τρία (3) μέλη που υποδεικνύονται ανά έν με τους ανα¬ 
πληρωτές τους από τους δήμους Ιλίου Αγ. Αναργύρων και 
Καματερού,αντίστοιχα. 

ε) Ένα (1) μέλος που υποδεικνύεται με τον αναπλη¬ 
ρωτή του από τον Αναπτυξιακό Σύνδεσμο Δυτικής Αθή¬ 
νας (ΑΣΔΑ). 

στ) Ένα μέλος που υποδεικνύεται με τον αναπληρωτή 
του από το Γεωπονικό Πανεπιστήμιο Αθηνών. 

ζ) Ένα μέλος που υποδεικνύεται με τον αναπληρωτή 
του από περιβαλλοντική οργάνωση που δραστηριοποιεί¬ 
ται στην περιοχή. 

Όλα τα μέλη του Δ.Σ πρέπει να έχουν εξειδίκευση ή 
εμπειρία σε θέματα περιβάλλοντος ή έργων που σχετίζο¬ 
νται με τους σκοπούς και τις δραστηριότητες του Οργα¬ 
νισμού του Πάρκου. 

2. - Σε περίπτωση κατά την οποία οι φορείς αρνούνται ή 
παραλείπουν να υποδείξουν εκπροσώπους τους εντός 
ευλόγου χρόνου, ο οποίος δεν μπορεί να είναι περισσό¬ 
τερος από ένα μήνα από τη λήψη του σχετικού αιτήματος, 
ο Υπουργός Περιβάλλοντος, Χωροταξίας και Δημοσίων 

Έργων διορίζειτα μέλη του Δ.Σ κατά την κρίση του.Το Δ.Σ 
συγκροτείται με απόφαση του Υπουργού Περιβάλλοντος 
Χωροταξίας και Δημοσίων Έργων που δημοσιεύεται στην 
Εφημερίδα της Κυβερνήσεως. Με την ίδια απόφαση ορί¬ 
ζεται και ο Πρόεδρος του Δ.Σ. 

3. - Στην πρώτη συνεδρίαση του Δ.Σ, που συγκαλείται με 
ευθύνη του ορισθέντος προέδρου μετά την δημοσίευση 
της παραπάνω απόφασης,συγκροτείται αυτό σε σώμα με 
εκλογή μεταξύ των μελών του Αντιπροέδρου, του Γραμ- 
ματέα και του Ταμία και ορίζονται οι αρμοδιότητες των 
λοιπών μελών του. 

4. - Η θητεία του Προέδρου και των μελών του Δ.Σ είναι 
τριετής και μπορεί να ανανεώνεται. 

5. - Το Δ.Σ είναι αρμόδιο για την λήψη όλων των αποφά- 
σεωνπου απαιτούνται για τηνεκπλήρωση του κατά το άρ¬ 
θρο 3 σκοπού του Οργανισμού. Προσλαμβάνει και απο¬ 
λύει το προσωπικό του Οργανισμού,σύμφωνα με τις κεί¬ 
μενες διατάξεις. Αποφασίζει επίσης για κάθε θέμα που 
αφορά τη διοίκηση και λειτουργία, τη διαχείριση της πε¬ 
ριουσίας και τη διάθεση των πόρων του Οργανισμού και 
ασκεί όλες τις λοιπές αρμοδιότητες που είναι αναγκαίες 
για τη λειτουργία του Οργανισμού και δεν αναιτίθενται με 
το παρόν σε άλλα όργανα. Το Δ.Σ μπορεί με αποφάσεις 
του να μεταβιβάζει ορισμένες αρμοδιότητές του,προσ¬ 
διορίζοντας αυτές απολύτως συγκεκριμένα, στον Πρόε¬ 
δρο, στον Αντιπρόεδρο, σε ένα ή περισσότερα μέλη του, 
στο Διευθυντή. 

6. α. Το Δ.Σ συνεδριάζει τακτικά μεν μία φορά το μήνα, 
έκτακτα δε όταν ζητηθεί από τον Πρόεδρο ή από τρεις 
Συμβούλους. 

Η σύγκλησή του γίνεται με πρόσκληση του Προέδρου 
προς τα μέλη και τα τυχόν υπάρχοντα αναπληρωματικά, 
τρεις (3) τουλάχιστον ημέρες πριν από τη συνεδρίαση, η 
οποία περιλαμβάνει τα θέματα της ημερήσιας διάταξης. 
Ο Διευθυντής μετέχει χωρίς ψήφο στις συνεδριάσεις του 
Δ.Σ. 

β. Θέματα που δεν περιλαμβάνονται στην ημερήσια διά¬ 
ταξη δεν μπορούν να συζητηθούν,εκτός και αν είναι πα¬ 
ρόντα άλατα μέλη και δεν έχουν αντίρρηση γι’αυτό. 

γ. Το Διοικητικό Συμβούλιο βρίσκεται σε απαρτία αν εί¬ 
ναι παρόντα 4 από τα 7 μέλη του,μεταξύ των οποίων περι¬ 
λαμβάνεται ο Πρόεδροςή ο Αντιπρόεδρος αυτού. Οι απο¬ 
φάσεις του Διοικητικού Συμβουλίου λαμβάνονται με από¬ 
λυτη πλειοψηφία των παρόντων μελών και σε περίπτωση 
ισοψηφίας υπερισχύει η ψήφος του Προέδρου ή του Αντι¬ 
προέδρου, αν προεδρεύει αυτός. 

δ. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, σε ειδικό βιβλίο, στα οποία καταγρά¬ 
φονται οι γνώμες των συμβούλων και οι λαμβανόμενες 
αποφάσεις.Υπογράφονται από όλα τα παρόντα μέλη,σε 
περίπτωση δε αρνήσεως μέλους να υπογράψει γίνεται 
μνεία τούτου, καθώς και των λόγων άρνησης υπογραφής. 

ε. Ο Υπουργός Περιβάλλοντος, Χωροταξίας και Δημο¬ 
σίων Έργων ασκεί έλεγχο νομιμότητας των αποφάσεων 
του Δ.Σ μέσα σε αποκλειστική προθεσμία είκοσι (20) ημε¬ 
ρών από την περιέλευσή τους στο Υπουργείο. Αν παρέλ- 
θει άπρακτη η προθεσμία αυτή οι αποφάσεις αυτές θεω¬ 
ρούνται ότι έχουν ληφθεί νομίμως. 

7. Ο Πρόεδρος έχει τις παρακάτω αρμοδιότητες: α) Συ- 
γκαλεί και διευθύνει τις τακτικές και έκτακτες συνεδριά¬ 
σεις του Δ.Σ. β) Καταρτίζει τα θέματα της ημερήσιας διά¬ 
ταξης του Δ.Σ. γ) Εποπτεύει όλες τις λειτουργίες του Ορ¬ 
γανισμού, επιμελείται και αποφασίζει για όλα τα θέματα 


διοίκησης και διαχείρισης της περιουσίας μέσα στα πλαί¬ 
σια της κείμενης νομοθεσίας και των εξουσιοδοτήσεων 
που παρέχονται από το Δ.Σ. δ) Συντάσσει τα σχέδια του 
ετήσιου προϋπολογισμού,του ισολογισμού και του απο¬ 
λογισμού και εισηγείται στο Δ.Σ. προς ψήφιση, ε) Ο Πρό¬ 
εδρος εκπροσωπεί τον Οργανισμό ενώπιον κάθε δικαστι¬ 
κής,διοικητικής και άλλης αρχής. Με απόφαση του Δ.Σ. η 
αρμοδιότητα αυτή μπορεί να μεταβιβαστεί σε άλλο μέλος 
του Δ.Σ., στο Διευθυντή ή σε συγκεκριμένο υπάλληλο του 
Οργανισμού που κρίνεται ικανός λόγω ειδικών γνώσεων ή 
εμπειρίας. 

8. Ο Αντιπρόεδρος αναπληρώνει τον Πρόεδρο σε όλα 
τα καθήκοντα και τις αρμοδιότητές του κάθε φορά που 
αυτός απουσιάζει ή κωλύεται καθώς και σε περίπτωση 
που αυτός εκλείψει. 

Άρθρο 5 
Διευθυντής 

Ι.α. Στον Οργανισμό συνιστάται θέση Διευθυντή με 
σύμβαση εργασίας ορισμένου χρόνου διάρκειας τεσσά¬ 
ρων (4) ετών που μπορεί να ανανεώνεται. 

β. Ως Διευθυντής προσλαμβάνεται πτυχιούχος ανωτά- 
της σχολής της ημεδαπής ή ισότιμης της αλλοδαπής,θετι¬ 
κής ή θεωρητικής κατεύθυνσης,που διαθέτει μεταπτυχια¬ 
κό δίπλωμα σε αντικείμενο συναφές προς τους σκοπούς 
του Οργανισμού (π.χ. περιβάλλον, τεχνικές επιστήμες, δι¬ 
οίκηση επιχειρήσεων, οικονομικά κ.λπ.) καιταυτόχρονα δε¬ 
καετή τουλάχιστον επαγγελματική εμπειρία, στην οποία να 
περιλαμβάνεται θητεία σε θέση αναλόγου επιπέδου ή και 
ανάλογης δραστηριότητας. Απαιτείται επίσης άριστη γνώ¬ 
ση μιας τουλάχιστον ξένης γλώσσας και συνεκτιμάται η 
γνώση και άλλων ξένων γλωσσών. Η πρόσληψη του Διευ¬ 
θυντή γίνεται σύμφωνα με τις διατάξεις του άρθρου 1 παρ. 
3του Ν. 2527/1997 (ΦΕΚ198 Α), όπωςεκάστοτεισχύει. 

γ. Η πλήρωση της θέσης μπορεί να γίνει και με απόσπα¬ 
ση προσωπικού που υπηρετεί με κάθε είδους σχέση στο 
Δημόσιο καιτον ευρύτερο δημόσιο τομέα όπως αυτός κα¬ 
θορίζεται με τις διατάξεις της παρ.6 του άρθρου 1 του 
Ν. 1256/1982 (Α'65) όπως εκάστοτε ισχύει και το οποίο 
συγκεντρώνει τα απαιτούμενα για τη συγκεκριμένη θέση 
προσόντα. 

Η απόσπαση γίνεται μετά από αίτηση του ενδιαφερομέ¬ 
νου με κοινή απόφαση του Υπουργού Περιβάλλοντος 
Χωροταξίας και Δημοσίων Έργων και του οικείου Υπουρ¬ 
γού. Η διάρκεια της απόσπασης μπορεί να ορίζεται μέχρι 
πέντε (5) έτη. Ο χρόνος της απόσπασης θεωρείται ως χρό¬ 
νος πραγματικής υπηρεσίας για κάθε συνέπεια στην υπη¬ 
ρεσία ή το φορέα του αποσπασθέντος. 

2.- Ο Διευθυντής ασκεί όλες τις αρμοδιότητες διοίκη¬ 
σης του Οργανισμού, πλην αυτών που ανήκουν στο Διοι¬ 
κητικό Συμβούλιο και δεν έχουν εκχωρηθεί σε αυτόν. Ει¬ 
δικότερα οι αρμοδιότητες του περιλαμβάνουν: 

α. Εκπροσώπηση του Οργανισμού ενώπιον όλων των 
ελληνικών ή αλλοδαπών δικαστηρίων, αρχών, τραπεζών 
και κάθε άλλου νομικού ή φυσικού προσώπου. 

β. Σύναψη συ μβάσεων που είναι απαραίτητες για την εκ¬ 
πλήρωση του σκοπού του Οργανισμού με τρίτους καθώς 
και αυτών που αφορούν στην πρόσληψη ή την πρόσκαιρη 
απασχόληση προσωπικού. 

γ. Κατάρτιση και εισήγηση στο Διοικητικό Συμβούλιο 
του ετήσιου προϋπολογισμού και προγράμματος δράσης 
και των αντίστοιχων απολογισμών. 

δ. Παρακολούθηση υλοποίησης του προϋπολογισμού 
και του προγράμματος δράσης και τακτική ενημέρωση 
του Διοικητικού Συμβουλίου για την πορεία προόδου του 
προϋπολογισμού και του προγράμματος δράσης. 

ε. Διεύθυνση, εποπτεία και συντονισμό της λειτουργίας 
των υπηρεσιών, διοίκηση του προσωπικού του Οργανι¬ 
σμού,επίβλεψη της εκτέλεσης των αποφάσεων του Διοι¬ 
κητικού Συμβουλίου και της εφαρμογής του εσωτερικού 
κανονισμού. 

στ. Άσκηση επιπλέον αρμοδιοτήτων που του παραχω¬ 
ρεί το Διοικητικό Συμβούλιο. 

ζ. Διαχείριση λειτουργικών δαπανών στα πλαίσια του 
εγκεκριμένου από το Διοικητικό Συμβούλιο ετήσιου προ¬ 
ϋπολογισμού. 

η. Εισήγηση στο Διοικητικό Συμβούλιο των κανονισμών 
του άρθρου 9 του παρόντος και της πολιτικής αμοιβών 
του προσωπικού του Οργανισμού. 

3. - Οι αποδοχές προσλαμβανόμενου Διευθυντή καθο¬ 
ρίζονται με κοινή απόφαση των Υπουργών Οικονομικών 
και Περιβάλλοντος Χωροταξίας και Δημοσίων Έργων. 

4. - Ο Διευθυντής μπορεί να απολύεται με απόφαση του 
Διοικητικού Συμβούλιου με ενισχυμένη πλειοψηφία (5 μέ¬ 
λη) πριντο τέλος της θητείαςτου, εφόσονη απόδοσή του 
δεν ανταποκρίνεται προς τους όρους που προσδιορίζο¬ 
νται στο συμβόλαιο πρόσληψής του. 

5. - Η θητεία του Διευθυντή μπορεί να ανανεώνεται με 
απόφαση του Διοικητικού Συμβουλίου με ενισχυμένη 
πλειοψηφία (4 μέλη). Σε αντίθετη περίπτωση, η θέση προ¬ 
κηρύσσεται και ο απερχόμενος Διευθυντής μπορεί να 
υποβάλλει υποψηφιότητα εκ νέου. 

Άρθρο 6 

Πόροι του Οργανισμού 
Πόροι του Οργανισμού είναι: 
α. Οικονομική επιχορήγηση από το Πρόγραμμα Δημο¬ 
σίων Επενδύσεων (Π.Δ.Ε) του Υπουργείου Περιβάλλο¬ 
ντος, Χωροταξίας και Δημοσίων Έργων. Τυχόν αδιάθετα 
ποσά από την επιχορήγηση αυτή στο τέλος κάθε οικονο¬ 
μικής χρήσης μεταφέρονται το επόμενο έτος. 

β. Οικονομικές επιχορηγήσεις από το Π.Δ.Ε άλλων 
υπουργείων, την Περιφέρεια οργανισμούς της τοπικής 
αυτοδιοίκησης πρώτης και δεύτερης βαθμίδας και νομικά 
πρόσωπα του ευρύτερου δημόσιου τομέα, σε βάρος του 
προϋπολογισμού τους, καθώς και αμοιβές για παροχή 
υπηρεσιών του Οργανισμού προς αυτούς. 

γ. Κοινοτικοί και εθνικοί πόροι που διατίθενται για την 
εκπόνηση προγραμμάτων, μελετών και ερευνών σχετικά 
με θέματα που ανάγονται στους σκοπούς του Οργανι¬ 
σμού. 

δ. Πρόσοδοι από την εκμετάλλευση περιουσιακών στοι¬ 
χείων, επιχορηγήσεις, δωρεές, κληρονομιές, κληροδο¬ 
σίες και κάθε είδους τακτικές ή έκτακτες εισφορές ημε¬ 
δαπών ή αλλοδαπών, φυσικών ή νομικών προσώπων. 

ε. Επιχορηγήσεις από το Ειδικό Ταμείο Εφαρμογής 
Ρυθμιστικών και Πολεοδομικών Σχεδίων (ΕΤΕΡΠΣ), το 
ύψος των οποίων καθορίζεται με απόφαση του Δ.Σ. του 
ΕΤΕΡΠΣ καιεγκρίνεταιαπότον Υπουργό Περιβάλλοντος, 
Χωροταξίας και Δημοσίων Έργων. 

στ. Έσοδα που προέρχονται από τις δραστηριότητες 
του Οργανισμού όπως αυτές προκύπτουν από τους σκο¬ 
πούς που περιγράφονται στο άρθρο 3. 


Άρθρο 7 

Βιβλία και στοιχεία 

Ο Οργανισμός τηρεί υποχρεωτικά τα ακόλουθα βιβλία 
και στοιχεία: 

α. Βιβλίο πρωτοκόλλου εισερχομένων εγγράφων και 
αλληλογραφίας. 

β. Βιβλίο πρακτικών συνεδριάσεων Διοικητικού Συμ¬ 
βουλίου. 

γ. Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και λογιστική τάξη όλα 
τα έσοδα και έξοδα του Οργανισμού για κάθε οικονομική 
χρήση. 

δ. Βιβλίο προϋπολογισμών-ισολογισμών και απολογι¬ 
σμών. 

ε. Βιβλίο χορηγιών και οικονομικών και κρατικών 
επιχορηγήσεων. 

στ. Στελέχη αριθμημένων διπλοτύπων αποδείξεων ει- 
σπράξεως και ενταλμάτων πληρωμής θεωρημένα από 
τον Πρόεδρο. 

ζ. Κάθε άλλο βιβλίο ή στοιχείο που ορίζεται από τον Κώ¬ 
δικα Βιβλίων και Στοιχείων (π.δ, 186/92, ΦΕΚ Α'84) ή άλ¬ 
λες διατάξεις ή κρίνεται από το Διοικητικό Συμβούλιο ως 
απαραίτητο για την παρακολούθηση της διαχείρισης της 
περιουσίας του Οργανισμού και την εκτέλεση των 
σκοπών του. 

Άρθρο 8 

Οικονομικός έλεγχος 

1. Ο οικονομικός και διαχειριστικός έλεγχος του Οργα¬ 
νισμού ενεργείται με τη διαδικασία που ορίζεται από τις 
κείμενες διατάξεις περί Σώματος Ορκωτών Λογιστών. 

2. Το διαχειριστικό έτος του Οργανισμού συμπίπτει με 
το ημερολογιακό έτος. Το πρώτο διαχειριστικό έτος αρχί¬ 
ζει από την ημέρα δημοσίευσης του παρόντος διατάγμα¬ 
τος και λήγει την 31η Δεκεμβρίου του επομένου έτους. 

3. Οι ορκωτοί λογιστές που ασκούν τον τακτικό έλεγχο 
υποβάλλουν στο Διοικητικό Συμβούλιο του Οργανισμού 
μέχρι το τέλος Ιουνίου κάθε έτους έκθεση για τη διαχείρι¬ 
ση και τον απολογισμό του διαχειριστικού έτους που έλη¬ 
ξε. Οι εκθέσεις υποβάλλονται από τον Π ρόεδρο του Διοι¬ 
κητικού Συμβουλίου του Οργανισμού, στον Υπουργό Πε¬ 
ριβάλλοντος Χωροταξίας και Δημοσίων Έργων και στον 
Υπουργό Οικονομικών. 

4. Ο Υπουργός Περιβάλλοντος Χωροταξίας και Δημο¬ 
σίων Έργων και ο Υπουργός Οικονομικών δύνανται να ζη¬ 
τήσουν οποτεδήποτε έκτακτο έλεγχο της οικονομικής 
διαχείρισης του Οργανισμού. 

Άρθρο 9 

Κανονισμοί 

1 .Το Διοικητικό Συμβούλιο του Οργανισμού καταρτίζει: 

α. Εσωτερικό κανονισμό διάρθρωσης και λειτουργίας 
του Οργανισμού 

β. Κανονισμό κατάστασης προσωπικού 

γ. Κανονισμούς για την εκπόνηση μελετών και παροχή 
υπηρεσιών, τη διενέργεια προμηθειών και την εκτέλεση 
έργων, καθώς και για τη σύναψη,εκτέλεση και λύση των 
σχετικών με τις παραπάνω περιπτώσεις συμβάσεων. 

2.- Οι παραπάνω κανονισμοί εγκρίνονται με αποφάσεις 
του Υπουργού Περιβάλλοντος Χωροταξίας και Δημοσίων 
Έργων που δημοσιεύονται στην Εφημερίδα της Κυβερ- 
νήσεως. 

ΆρθροΙΟ 

Διάλυση - Εκκαθάριση 

Ο Οργανισμός διαλύεται μόνο σε περίπτωση αδυναμίας 
εκπλήρωσηςτου σκοπού του μετά από απόφαση του διοι¬ 
κητικού συμβουλίου του, η οποία εγκρίνεται από τον 
Υπουργό Περιβάλλοντος, Χωροταξίας και Δημοσίων Έρ¬ 
γων, με απόφασή του, που δημοσιεύεται στην Εφημερίδα 
της Κυβερνήσεως. 

Με την ίδια απόφαση του Υπουργού Περιβάλλοντος, 
Χωροταξίας καιΔημοσίων Έργων καθορίζονται και τα θέ¬ 
ματα της εκκαθάρισης του Οργανισμού καθώς και η τύχη 
της περιουσίας του. 

Άρθρο 11 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στην Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 18 Ιουλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΓΕΩΡΓΙΟΣ ΦΛΩΡΙΔΗΣ ΒΑΣΩ ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 185 
Συμπλήρωση του Β.Δ. 631/72 (Α 180) «Περί οργανώσεως 
και λειτουργίας της Δημόσιας Σχολής Εμπορικού 
Ναυτικού Σωστικών και Πυροσβεστικών Μέσων» όπως 
αυτό τροποποιήθηκε και συμπληρώθηκε με τα Π.Δ. 
425/88 (Α 196), 365/92 (Α 184) και 377/94 (Α 212). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 14εδαφ. ατού άρθρου 
15 του Ν. 2743/99 «Πλοία αναψυχής και άλλες διατά¬ 
ξεις» (Α 211). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α 137), όπως αυτό 
προστέθηκε με το άρθρο 27 του Ν. 2081/92(Α 154) και 
αντικαταστάθηκε με την παρ. 2α του άρθρου 1 του Ν. 
2469/97 (Α 38). 

3. Την αριθμ. 1100383/1330/Α0006/31 -10-2001 Κοινή 
Απόφαση του Πρωθυπουργού και του Υπουργού Οικονο¬ 
μικών «Καθορισμός αρμοδιοτήτων των Υφυπουργών 
Οικονομικών» (Β 1485). 

4. Την αριθμ. ΔΙΔΚ/Φ1/2/22875/31-10-2001 Κοινή Από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών Δημό¬ 
σιας Διοίκησης και Αποκέντρωσης» (Β 1480). 

5. Το γεγονός ότι από τις ρυθμίσεις αυτού του Προεδρι¬ 
κού Διατάγματος δεν προκαλείται δαπάνη σε βάρος του 
Κρατικού Προϋπολογισμού. Η δαπάνη που ανέρχεται σε 
11.000.000 δρχ. περίπου για το έτος 2001 και 26.000.000 
δρχ. περίπου για καθένα από τα επόμενα έτη, θα βαρύνει 
το Κεφάλαιο Ναυτικής Εκπαίδευσης (ΚΝΕ), στον Προϋπο¬ 
λογισμό του οποίου και στο ΚΑΕ 0267 «Επιμίσθιο διδα¬ 
σκόντων στις Σχολές» έχει εγγράφει συνολική πίστωση 
550.000.000 δρχ. 


6. Τη γνώμη αριθ. 01/31-01-2001 του Συμβουλίου Ναυ¬ 
τικής Εκπαίδευσης. 

7. Τις διατάξεις 541/01 και 234/02 γνωμοδοτήσεις του 
Συμβουλίου της Επικράτειας, μετά από πρόταση του 
Υπουργού Εμπορικής Ναυτιλίας και των Υφυπουργών 
Εσωτερικών, Δημόσιας Διοίκησης και Αποκέντρωσης και 
Οικονομίας και Οικονομικών, αποφασίζουμε: 

Άρθρο μόνο 

Στην παρ. 1 του άρθρου 1 του Π.Δ. 425/88 όπως αυτό 
αντικατέστησε το άρθρο 1 του ΒΔ 631/72 προστίθενται 
εδάφια ως ακολούθως: 

Ιδρύονται στη νήσο Κάλυμνο, στην Ήπειρο, και Κρήτη 
παραρτήματα της Δημόσιας Σχολής Εμπορικού Ναυτι¬ 
κού Σωστικών και Πυροσβεστικών Μέσων Ασπροπύργου 
Αττικής, τα οποία στεγάζονται στις εγκαταστάσεις της 
Σχολής Δυτών Καλύμνου, της Ακαδημίας Εμπορικού 
Ναυτικού/Ηπείρου και της Ακαδημίας Εμπορικού Ναυτι¬ 
κού / Κρήτης αντίστοιχα. 

Καθήκοντα Διοικητού του παραρτήματος στη νήσο Κά¬ 
λυμνο ασκεί Αξιωματικός Λ.Σ. ο οποίος ορίζεται με από¬ 
φαση Υπουργού Εμπορικής Ναυτιλίας. 

Καθήκοντα Διοικητού των παραρτημάτων στην Ήπειρο 
και Κρήτη ασκεί ο Διοικητής της οικείας Ακαδημίας Εμπο¬ 
ρικού Ναυτικού ο οποίος ορίζεται με απόφαση Υπουργού 
Εμπορικής Ναυτιλίας. 

Καθήκοντα Διευθυντού Σπουδών ανατίθενται σε μέλος 
του εκπαιδευτικού προσωπικού με ειδικότητα Πλοιάρχου 
Ά τάξης Ε.Ν. κατά τα οριζόμενα στη παρ. 2 του άρθρου 3 
του ΒΔ 631/72. Καθήκοντα Διευθυντού Σπουδών μπο¬ 
ρούν να ανατεθούν και σε μέλος Εκπαιδευτικού Προσω¬ 
πικού της οικείας ή άλλης Ακαδημίας Εμπορικού Ναυτι¬ 
κού που διαθέτει τα ανωτέρω προσόντα. 

Τα παραπάνω παραρτήματα της Δημόσιας Σχολής Σω¬ 
στικών και Πυροσβεστικών Μέσων Ασπροπύργου Αττικής 
λειτουργούν σύμφωνα με τον ισχύοντα κανονισμό εκπαί¬ 
δευσης αυτής. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 18 Ιουλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜ. Δ/ΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΙΩΡΓΟΣ ΑΝΩΜΕΡΙΤΗΣ 
-♦- 

ΑΠΟΦΑΣΕΙΣ 

(4) 

Ανάκληση της άδειας λειτουργίας του Γραφείου Αντιπρο¬ 
σωπείας στην Ελλάδα της Τράπεζας ύΡ Μοι^αη Θάαεθ 
ΒαπΙς με έδρα τη Νέα Υόρκη, που είχε παρασχεθεί με 
την απόφαση ΕΝΘΠ 605/4/15.4.1997. 

Η ΕΠΙΤΡΟΠΗ 

ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 130/17.6.2002, θέμα 2) 

Αφού έλαβε υπόψη: 

α) τις διατάξεις το άρθρο 55Α του Καταστατικού της 
Τράπεζας της Ελλάδος, 

β) τις διατάξεις του ΑΝ 1655/51, περί λειτουργίας και 
ελέγχου τραπεζών, όπως ισχύει, 
γ) την απόφαση ΕΝΠΘ 605/4/15.4.97 με την οποία είχε 
εγκριθεί η ίδρυση και λειτουργία στην Ελλάδα Γ ραφείου 
Αντιπροσωπείας της τράπεζας ΤΙίθ 01ΐ35θ Μ3ηίΐ3ΐί3Π 
ΒαπΙς με έδρα τη ΝέαΥόρκη, 
δ) την απόφαση ΕΤΠΘ 117/1/11.1.2002 με την οποία 
εγκρίθηκε η συνέχιση της λειτουργίας του ως άνω Γ ρα¬ 
φείου Αντιπροσωπείας υπό τη νέα επωνυμία "ϋΡ ΜοΓραη 
0035 Θ ΒαηΙκ", 

ε) το από 28.5.2002 (ΑΠ 26498) έγγραφο της ϋΡ Μοι-ραπ 
01ΐ35θ ΒαπΙς με το οποίο ζητείται η ανάκληση της άδειας 
λειτουργίας του ως άνω Γ ραφείου Αντιπροσωπείας της 
στην Ελλάδα, 


ΑΠΟΦΑΣΙΣΕ 

να ανακαλέσει από την κοινοποίηση της παρούσας από¬ 
φασης την άδεια ίδρυσης και λειτουργίας του Γ ραφείου 
Αντιπροσωπείας στην Ελλάδα της τράπεζας ύΡ ΜοΓραπ 
0ό35θ ΒηγιΚ, με έδρα τη Νέα Υόρκη,που είχε παρασχεθεί 
με την απόφαση ΕΝΠΘ 605/4/15.4.1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 18 Ιουλίου 2002 

Ο Γραμματέας 
Σ. ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Π * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςτ 

θ-ΙΤΙ3ίΙ: \Λ/θΐ3ΙΤΙ33ΐθΓ @ θί.ςτ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιτ>. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - τόπι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΙΌ 

θυΐΌ 

ΘΙΙΙΌ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓπθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































